กูรูแนะ 3 กลยุทธ์ลงทุนประจำวันนี้
กูรูแนะ 3 กลยุทธ์ลงทุนท่ามกลางภาวะตลาดผันผวน
22 ก.ย. 2558

บริษัทหลักทรัพย์ เออีซี จำกัด (มหาชน) ระบุในบทวิเคราะห์ (22 ก.ย.) ว่า ประเมิน SET แกว่งตัวระหว่าง 1,380-1,405 จุด โดยมองดัชนี Sideway-Sideway Up จาก Sentiment เชิงบวกของตลาดหุ้นต่างประเทศ และความคาดหวังการทยอยออกมาตรการกระตุ้นศก. ไทยของทีม ศก. ชุดใหม่
ภายใต้ภาวะตลาดหุ้นแกว่งตัวในกรอบ แนะนำกลยุทธ์ลงทุนใน 3 ทางเลือก ได้แก่
1) หุ้นที่ปรับตัวลงมาแรง ซื้อขายด้วย Valuation ไม่สูง มีอัตราจ่ายปันผลดี แต่อาจต้องยอมรับความเสี่ยงเรื่องการปรับลดผลดำเนินงานในระยะกลาง ได้แก่
          – กลุ่มที่อยู่อาศัย : LPN, SPALI, PS, LH
          – กลุ่มโรงกลั่น : TOP, BCP และ IRPC เป็น Top Pick ในกลุ่มโรงกลั่น
          – กลุ่มธนาคารพาณิชย์ : TMB
2) หุ้นที่มีปัจจัยบวกหนุน ได้แก่ TPCH รอสรุปประมูลโรงไฟฟ้า 50MW และ HMPRO, GLOBAL ที่ได้อานิสงค์มาตรการกระตุ้นศก.ของภาครัฐ รวมถึง STEC, PYLON ที่ได้ประโยชน์จากเร่งเบิกจ่ายการลงทุนภาครัฐฯ
3) หุ้นที่เหมาะสำหรับนักลงทุนระยะกลาง หาจังหวะซื้อเมื่อตลาดมีการปรับฐาน : KAMART, FORTH, PYLON, TPIPL, IRPC, NYT